U Z N E S E N I E
z rokovania obecného zastupiteľstva v Margecanoch konaného dňa 24.3.2014

Uznesenie číslo: 25

Obecné zastupiteľstvo 

A. B e r i e   n a   v e d o m i e 
1. kontrolu uznesenia  zo zasadnutia OZ dňa 20.1.2014.
2. stanovisko hlavného kontrolóra obce k návrhu rozpočtu obce na rok 2014, 2015, 2016.
3. rozpočet obce na roky 2015 a 2016.
4. informáciu predsedu   komisie pre kultúru, šport, školstvo, prácu s mládežou a sociálne otázky Mgr. Dubeckého zo zasadnutia komisie. 
5. informáciu predsedu  komisie pre výstavbu, verejný poriadok, životné prostredie , cestovný  ruch Ing. Jakubišina zo zasadnutia komisie.
6. správu hlavného kontrolóra obce o výsledkoch kontroly v SEZO –Spiš, združenie obcí Spišská Nová Ves.

B. S c h v a ľ u j e
1. zápisy do kroniky podľa predloženého návrhu kronikárky obce.
2. VZN o poskytovaní finančných prostriedkov na vykonávanie opatrení sociálnoprávnej ochrany detí a sociálnej kurately.
3. zostavenie a predkladanie rozpočtu obce bez programovej štruktúry. 
4. rozpočet obce  na  rok  2014  s  príjmami  vo  výške 2 194 149 €   a  výdavkami  vo  výške 2 194 149  €.
5. použitie finančných prostriedkov rezervného fondu vo výške 113 621 €  na kapitálové výdavky podľa schváleného rozpočtu – spolufinancovanie projektov: technické zhodnotenie budovy hasičskej zbrojnice 250 €, Protipovodňové opatrenia na vodnom toku Bystrá 20 798 €, Zberný dvor 32 763 €, projekt- obstaranie meračov 290 €,   na  projektové dokumentácie 23 000 € , výstavbu bezbariérovej rampy 3000 €, nákup pozemkov 1000 €, parkoviská Školská 5010 €, zakúpenie umývačky riadu 3510 €, premietacie plátno 6000 €, práce na cintoríne 18000 € . 
6. dotáciu pre TJ Lokomotíva Margecany vo výške 7.800 €.
7. dotáciu pre Športovo strelecký klub Margecany vo výške 700 €.
8. dotáciu pre Odbor Klubu slovenských turistov Margecany vo výške 700 €.
9. dotáciu pre Stolnotenisový klub ŠKST TOPSPIN  vo výške 1000 €.
10. dotáciu pre Obecný šachový  klub Margecany vo výške 800 €.
11. dotáciu pre SZUŠ Margecany vo výške 59 020 €.
12. dotáciu pre ZO SZZP Margecany vo výške 200 €.
13. plán investičných realizácií obce na rok 2014.
14. Prílohu č.1 k VZN č.1/2013 o určení výšky dotácie na prevádzku a mzdy na žiaka základnej umeleckej školy, dieťa materskej školy a dieťa  školského zariadenia na území obce.
15. Dodatok č.2 k VZN č. 4/2011 o určení výšky príspevku na činnosť školy a školského zariadenia.
16. odpredaj pozemku podľa GP č. 34605045-2/2014 zo dňa 31.1.2014  a to novovytvorenú parcelu č. 365/18 o výmere 18 m2  odčlenenú od parcely č. C-KN 365/1- zastavaná plocha  k. ú. Margecany vo vlastníctve Obce Margecany, do vlastníctva žiadateľa Blažeja Kaľavského nar.1.1.1959 a manželky Heleny nar.16.1.1960, bytom Školská 1 Margecany,  za cenu 10 EUR/m2  podľa § 9a ods.8 písm. b) zákona  138/1991 Zb. o majetku obcí v znení neskorších zmien a doplnkov. Vklad do katastra nehnuteľností zrealizuje a uhradí kupujúci.
17. ukončenie nájmu v nebytových priestoroch  obecného úradu Obchodná 7 –časť  spoločenskej sály na základe žiadosti č. 112/2014 zo dňa 3.2.2014 pre Ing. Stanislava Líšivku, bytom Slovenské Cechy 37 Gelnica ,  zmysle čl. 7, odst. 4  Zmluvy o nájme nebytových priestorov č. 1-01-2014 zo dňa 13.1.2014  dohodou k  31.3.2014.
18.  odpustenie časti nájmu vo výške 100 € v bytových priestoroch Školská 2A v súvislosti s ukončením nájmu  na základe žiadosti č. 324 zo dňa 24.3.2014 žiadateľky Barbory  Fottovej bytom Hornádska 6 Margecany.
19. za kronikára obce Ivetu Žoldákovú , bytom Dlhá 24 Margecany .
20. komisiu OZ  v zmysle zákona o ochrane verejného záujmu pri výkone funkcií verejných funkcionárov v zložení :  predseda –Bc.Kaľavský, členovia –Mgr. Dubecký, Ing. Jakubišin.
21. Domový poriadok pre nájomné byty v obci Margecany.
22. investičný zámer – dvojitá kanalizácia drevoskládka- časť Olše.
23. odkúpenie parcely č. E – KN 1702, druh pozemku orná pôda v k. ú. Margecany o výmere 3077 m2  vo vlastníctve Ing. Vaščák Ján, Jarná 195/46 Margecany, za cenu 300 € a to v členení  1 200 m2 za  215 € a 1 877 m2 za 85 €, v súvislosti s investičným zámerom na cintoríne .

C. P o v e r u j e 
1. starostu obce podpísaním Zmluvy č.2014_PKR_PO_KE o nájme nebytových priestorov – učebňa ZŠ s MŠ.
2. starostu obce vypracovaním návrhu na realizáciu možnosti zamedzenia manipulácie s ventilmi vykurovacích telies v spoločných priestoroch nájomného domu Oľše 75.

D. S ú h l a s í   
1. s realizáciou zateplenia stropov  v pivničných priestoroch a chodbe v nájomnom dome Oľše 75 v zmysle žiadosti č. 63/2014  zo dňa 17.1.2014 , vo výške ceny materiálu 242,40 € , ktorý zabezpečí obec, z fondu  opráv. Realizáciu prác vykoná  žiadateľ pán Štefan Kaľavský svojpomocne.

E. N e s ú h l a s í   
1. na základe žiadosti č.239 zo dňa 3.3.2014 žiadateľa Zoltána Kleina bytom Dlhá 13 Margecany,  so zriadením samostatného prístupu nakopaním svahovej časti tak, aby žiadateľ mohol vstúpiť s vozidlom z obecnej parcely C – KN 734/1 na parcely č. 419/4, 418/3 vo vlastníctve žiadateľa a parcely č.  396/4 a 419/1   v užívaní žiadateľa. Žiadateľ na uvedené parcely č. 419/4, 418/3, 396/4 a 419/1 má v súčasnosti voľný vstup jednak cez parcelu C – KN 734/1 vo vlastníctve obce Margecany a to v celom jej rozsahu a zároveň cez parcely vo svojom vlastníctve.

F. N e s c h v a ľ u j e
1. odkúpenie akcií PVS a.s. Poprad vo vlastníctve obce Olcnava na základe ponuky obce č.271 zo dňa 11.3.2014.

	Ing. Igor Petrik
                                                                                                       starosta obce
Starosta obce pozastavil výkon uznesenia obecného zastupiteľstva v zmysle zákona č.369/1990 Zb. o obecnom zriadení v znení neskorších predpisov:

B. S c h v a ľ u j e
24. návrh VZN o poskytovaní sociálnej pomoci obyvateľom obce Margecany.

Odôvodnenie:
Starosta obce pozastavil výkon uznesenie obecného zastupiteľstva  na základe stanoviska obecnej zmluvnej právnej kancelárie , ktorá nedoporučuje predmetný návrh VZN  schváliť z dôvodu nesúladu so zákonom.